દાદરના લોકમાન્ય ટિળક બ્રિજ પાસે ગયા રવિવારે રાત્રે MTNLના ઑફિસરોને ટિપ મળી હતી કે ત્રણ યુવાનો રસ્તાનું ખોદકામ કરીને જમીનમાંથી MTNLના કેબલના વાયરો ચોરી રહ્યા છે. એથી આ ઑફિસરોએ તરત જ ઘટનાસ્થળે રહેતા એક ઑફિસરને ફોન કરીને આ બાબત જાણ કરી તેમને ખાતરી કરવા કહ્યું હતું. આ ઘટનાની ખાતરી મળતાંની સાથે જ તેણે શિવાજી પાર્ક પોલીસ-સ્ટેશનમાં જાણ કરી હતી. આ એરિયા શિવાજી પાર્ક પોલીસ-સ્ટેશનની હદમાં આવતો ન હોવાથી તેમણે તરત જ માટુંગા પોલીસ-સ્ટેશનને આ ઘટના બાબત કહ્યું હતું. પોલીસ ઘટનાસ્થળે પહોંચી ત્યારે આ ત્રણે યુવાનોમાંથી અશોક તેરુમલને પોલીસે પકડી લીધો હતો, પરંતુ તેના સાથીદારો ચોરી કરેલા લગભગ ૩ કિલો કૉપરના વાયરો લઈને ભાગી છૂટ્યા હતા. અશોક પાસેથી માહિતી મેળવી અન્ય બે આરોપીઓની પણ શનિવારે ધરપકડ કરવામાં આવી હતી, પણ પોલીસને કૉપરના વાયરો પાછા મેળવવામાં સફળતા મળી નથી. આ ઘટના બાદ દાદરના ઘણા એરિયામાં પ્વ્ફ્ન્ની લાઇનો બંધ થઈ ગઈ હતી, પરંતુ થોડા કલાકો બાદ નવા વાયરો નાખી પ્વ્ફ્ન્ની લાઇનો શરૂ કરવામાં આવી હતી.